
Τετάρτη, 12 Αυγούστου 2026
ΔΕΛΤΙΟ ΤΥΠΟΥ

Εντοπισμός και διάσωση συνολικά 147 αλλοδαπών στους Καλούς Λιμένες – Μηχανική βλάβη Τ/Χ σκάφους στις Οινούσσες – Επακούμβηση Ι/Φ-Ε/Π-Τ/Ρ σκάφους στην Πάτμο – Τραυματισμός ανήλικης αλλοδαπής στη Σύρο – Παροχή συνδρομής σε χειριστή σανίδας όρθιας κωπηλασίας στην Άνδρο


Τις μεσημβρινές ώρες χθες, ενημερώθηκαν οι Λιμενικές Αρχές των Καλών Λιμένων, της Αγίας Γαλήνης, του Κόκκινου Πύργου και της Ιεράπετρας από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 37 ν.μ. νοτιοανατολικά των Καλών Λιμένων. Εντοπίστηκαν και περισυλλέχθησαν 49 αλλοδαποί (47 άνδρες και 2 γυναίκες) από Περιπολικό σκάφος (ΠΛΣ) Λ.Σ.-ΕΛ.ΑΚΤ. Οι διασωθέντες μεταφέρθηκαν στο λιμάνι των Καλών Λιμένων και ακολούθως στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

Επίσης, τις πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 45 ν.μ. νοτιοανατολικά των Καλών Λιμένων. Εντοπίστηκαν και περισυλλέχθησαν 32 αλλοδαποί (30 άνδρες, 1 γυναίκα και ένας ανήλικος) από σκάφος της Δύναμης Frontex. Οι διασωθέντες μεταφέρθηκαν στο λιμάνι των Καλών Λιμένων και ακολούθως στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

Επίσης, τις πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 60 ν.μ. νοτιοανατολικά των Καλών Λιμένων. Εντοπίστηκαν και περισυλλέχθησαν 66 αλλοδαποί (46 άνδρες και 20 ανήλικοι) από σκάφος της Δύναμης Frontex. Οι διασωθέντες μεταφέρθηκαν στο λιμάνι των Καλών Λιμένων και ακολούθως στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.
*****


Τις απογευματινές ώρες χθες, ενημερώθηκε η Λιμενική Αρχή της Χίου και των Οινουσσών από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για ένα ταχύπλοο (Τ/Χ) σκάφος με δύο ημεδαπούς επιβαίνοντες, το οποίο βρισκόταν σε δυσχερή θέση λόγω μηχανικής βλάβης, στη θαλάσσια περιοχή νοτιοδυτικά των Οινουσσών. Άμεσα στο σημείο μετέβησαν δύο Περιπολικά σκάφη Λ.Σ.-ΕΛ.ΑΚΤ., με τη συνδρομή των οποίων το Τ/Χ κατέπλευσε με ασφάλεια στο λιμάνι των Οινουσσών, με τους επιβαίνοντές του καλά στην υγεία τους. Από το Κεντρικό Λιμεναρχείο Χίου απαγορεύτηκε ο απόπλους του εν λόγω σκάφους και κατόπιν επιθεώρησης από μέλος του Τοπικού Κλιμακίου Επιθεώρησης Πλοίων (ΤΚΕΠ) Χίου, επετράπη η συνέχιση των πλόων του.
*****


Τις πρωινές ώρες σήμερα, ενημερώθηκε η Λιμενική Αρχή της Πάτμου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για ένα ιστιοφόρο-επαγγελματικό-τουριστικό (Ι/Φ-Ε/Π-Τ/Ρ) σκάφος, σημαίας Γαλλίας, με τέσσερις αλλοδαπούς επιβαίνοντες (υπήκοοι Μ. Βρετανίας), το οποίο βρισκόταν σε δυσχερή θέση λόγω επακούμβησης σε αβαθή στη θαλάσσια περιοχή «ΑΓΡΙΟΛΙΒΑΔΟ» της Πάτμου. Άμεσα στο σημείο μετέβη ένα Περιπολικό σκάφος (ΠΛΣ) Λ.Σ.-ΕΛ.ΑΚΤ., ενώ τέθηκε σε ετοιμότητα το Ε/Γ-Δ/Ρ «ΑΡΤΕΜΙΣ» και ιδιώτης δύτης. Το Ι/Φ-Ε/Π-Τ/Ρ, συνοδεία του ΠΛΣ, κατέπλευσε με ίδια μέσα και με ασφάλεια στο λιμάνι της Πάτμου, όπου αποβιβάστηκαν οι επιβαίνοντες καλά στην υγεία τους. Από το περιστατικό δεν αναφέρθηκε τραυματισμός και δεν διαπιστώθηκε θαλάσσια ρύπανση. Από το Λιμεναρχείο Πάτμου απαγορεύτηκε ο απόπλους του εν λόγω σκάφους, μέχρι την προσκόμιση βεβαιωτικού αξιοπλοΐας από τον αρμόδιο οργανισμό που το παρακολουθεί.
*****
Τις απογευματινές ώρες χθες, ενημερώθηκε η Λιμενική Αρχή της Σύρου για τον τραυματισμό μιας 17χρονης αλλοδαπής (υπήκοος Γαλλίας) μετά από πτώση (βουτιά) στη θάλασσα από βραχώδες σημείο στην παραλία «ΒΑΡΗ» της Σύρου. Αμέσως στο σημείο μετέβησαν στελέχη Λ.Σ.-ΕΛ.ΑΚΤ. καθώς και ασθενοφόρο όχημα του ΕΚΑΒ, το οποίο παρέλαβε και μετέφερε την τραυματία στο Γενικό Νοσοκομείο Σύρου, προς παροχή πρώτων βοηθειών και διενέργεια ιατρικών εξετάσεων. 
*****
Τις πρωινές ώρες σήμερα, ενημερώθηκε η Λιμενική Αρχή του Γαυρίου για την παροχή συνδρομής σε χειριστή σανίδας όρθιας κωπηλασίας (SUP), ο οποίος βρισκόταν σε δυσχερή θέση, στη θαλάσσια περιοχή Αγίου Πέτρου Άνδρου. Αμέσως, στην περιοχή μετέβησαν ναυαγοσώστες από όμορη παραλία, με πνευστό σκάφος και SUP, ιδιώτης με θαλάσσιο μοτοποδήλατο (JET SKI), καθώς και στελέχη Λ.Σ.-ΕΛ.ΑΚΤ. με Περιπολικό όχημα Λ.Σ.-ΕΛ.ΑΚΤ. από ξηράς. Ο ανωτέρω εξήλθε στην ξηρά με τη συνδρομή του JET SKI, καλά στην υγεία του. Από το Α’ Λιμενικό Τμήμα Γαυρίου του Λιμεναρχείου Άνδρου κινήθηκε η διαδικασία επιβολής των προβλεπόμενων διοικητικών κυρώσεων.
ΕΛΛΗΝΙΚΗ ΔΗΜΟΚΡΑΤΙΑ

